text: Slut med Brørup Sparekasse
  31 august 2012 kl. 07.03
  Om en måned er der ikke mere noget, der hedder Brørup Sparekasse. Sparekassen får navn efter sin redningsmand.
  Spekulation i værdipapirer var ved at koste Brørup Sparekasse livet. Men i 2010 investerede Saxo Bank 260 mio. i Sparekassen, som derved reddede livet.
  1. oktober skifter Brørup Sparekasse så navn til Saxo Bank, skriver JydskeVestkysten.
  Saxo Bank har hovedsæde i Hellerup. Brørup sparekasse har filialer i Kolding, Fredericia, Vejle, Holsted og Vejen. De kommer nu alle til at hedde Saxo Bank.
  